Martins Gauss
Martins Gauss (vācu: Martin Gauss; dzimis 1968. gada 26. jūlijā) ir Vācijas pilots un uzņēmējs, pašreizējais Latvijas nacionālās aviokompānijas airBaltic izpilddirektors un valdes priekšsēdētājs. Savu karjeru sācis kā Boeing 737 lidmašīnas pilots 1990. gadu sākumā. Ar laiku kļuvis par vienu no vadības locekļiem uzņēmumā Deutsche BA (British Airways meitas uzņēmums). Darbu uzņēmumā pārtrauca 2007. gadā. Bijis Ungārijas aviosabiedrības Malev izpilddirektors (2009—2011). 2011. gada novembrī kļuva par airBaltic vadītāju. Pēc saņemtās algas apmēra (vidēji 19 500 Ls (27 746 €) mēnesī) viņš ir viens no vislabāk atalgotajiem cilvēkiem Latvijā.